**Н А М У Н А**

**Жисмоний шахсларга кредит (микроқарз) ажратиш**

**тўғрисидаги \_\_\_\_\_\_\_\_\_\_\_** – **сонли**

**КРЕДИТ ШАРТНОМАСИ**

20\_\_ йил “\_\_\_\_” \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ шаҳри/тумани

“Ипотека-банк” акциядорлик тижорат ипотека банки, бундан буён шартнома матнида **“Банк”** деб юритилувчи номидан Низом ва 20\_\_ йил “\_\_\_\_” \_\_\_\_\_\_\_\_\_даги \_\_\_\_\_\_\_\_\_-сонли Бош ишончномага асосан ҳаракат қилувчи Бангкнинг \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ филиали бошқарувчиси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда **“Қарз олувчи”** деб юритилувчи фуқаро \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (паспорт маълумотлари: \_\_\_\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_\_\_йилда \_\_\_\_\_\_\_\_\_\_\_\_\_\_\_\_\_\_ шаҳар/тумани ИИБ томонидан берилган) иккинчи томондан, биргаликда **“Томонлар”** деб юритилувчилар ушбу шартномани қуйидагилар тўғрисида туздилар:

**I. ШАРТНОМА ПРЕДМЕТИ**

1.1. Банк Қарз олувчига ушбу шартномада назарда тутилган микдорда ва шартларда кредит (микроқарз) маблағларини ажратиш, Қарз олувчи эса олинган кредит (микроқарз)дан фойдаланганлик учун қарз ва унга хисобланган фоиз тўловларини мазкур Шартномада белгиланган муддатларда ва шартларда тўлаган ҳолда қайтариш мажбуриятини олади.

**II. КРЕДИТ (МИКРОҚАРЗ)НИ АЖРАТИШ ШАРТЛАРИ**

2.1. Кредит (микроқарз)нинг умумий суммаси \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

2.2. Кредит (микроқарз) ажратиш учун Қарз олувчига Банкда алоҳида ссуда ҳисобварағи очилади.

2.3. Қарз олувчининг ёзма топшириқномаси (аризаси) ва Банк кредит бўлимининг фармойишга асосан ссуда ҳисобварағидан кредит (микроқарз) маблағлари:

- нақдсиз шаклда Қарз олувчининг Банкдаги мавжуд ёки янги очилган пластик картасига ўтказиш;

- нақд кўринишда Банк касса омборхонасидан бериш орқали амалга оширилади.

2.4. Қарз олувчининг ёзма топшириқномаси (аризаси), ушбу шартнома имзоланган кундан бошлаб 30 календарь кунидан ошмаган муддатда тақдим этилиши лозим (кредит (микроқарз)ни ўзлаштириш муддати).

2.4. Кредит (микроқарз) \_\_\_\_\_\_\_ ойлик имтиёзли давр билан \_\_\_\_\_\_\_\_\_\_\_\_\_\_\_\_\_ йил муддатга берилади.

2.5. Кредит (микроқарз)дан фойдаланганлик учун фоиз тўлови йиллик \_\_\_\_\_\_\_\_\_\_\_% ни ташкил этади.

2.6. Кредит (микроқарз) бўйича фоизлар Банк томонидан ҳар куни ушбу шартноманинг 2.5-бандида белгиланган фоиз ставкасида ва кредит (микроқарз) берилган санадан бошлаб Қарз олувчининг ссуда ҳисобварағидаги кредит (микроқарз) суммаси колдиғига нисбатан ҳисоблаб борилади.

**III. ҚАРЗ ОЛУВЧИНИНГ ТАСДИҚНОМАСИ**

3.1. Қарз олувчи ушбу билан қуйидагиларни маълум қилади ва тасдиқлайди:

* агар Қарз олувчи тўловларни амалга оширишга ёки ушбу шартномада белгиланган талаблардан исталганини бажаришга қодир бўлмаса, Банк кредит (микроқарз)ни муддатидан олдин қайтаришни ва кредит (микроқарз)га ҳисоблаб ёзилган фоизлар ва бошқа тўловларни муддатидан олдин тўланишини талаб қилишга ҳақлидир. Шу билан бирга, Банк кредит (микроқарз)ни қайтарилишини таъминлаш мақсадида Қарз олувчининг банкларда очилган барча турдаги ҳисобварақларидаги пул маблағларидан, шу жумладан, унинг депозит ва пластик ҳисобварақларидаги пул маблағларидан, бошқа турдаги мол-мулкларига ундирувни қаратган ҳолда ҳамда кредит қайтмаслик хатарини суғурталаш шартномасида белгиланган шартлар асосида суғурта ташкилотидан қарздорликни сўндиришга ҳаклидир.
* Банкка тақдим этилган (этиладиган) кредит (микроқарз)ни расмийлаштириш ва олиш учун ҳужжатлар ва маълумотлар бундай ҳужжатлар ва маълумотлар тақдим этилган санада ҳақиқий ва ишончли ҳисобланади.
* Кредит (микроқарз) қарздорлиги ушбу шартномада белгиланган тартибда ва муддатларда тўланмаган тақдирда, ундирувни кредит (микроқарз) таъминоти сифатида қабул қилинган ҳар кандай турдаги мол-мулкларга уларни Банк билан келишилган нархларда реализация қилиб каратиш орқали қарздорлик қопланишига каршилик билдирмайди.
* Қарз олувчи унга Банк томонидан ажратилаётган кредит (микроқарз) тўғрисидаги маълумотларни Кредит ахборотлари миллий институти (КАМИ), “Кредит ахборотлари тахлил маркази” (КАТМ) ва Банклараро кредит бюросига такдим этилишига ўз розилигини беради.

**IV. КРЕДИТ (МИКРОҚАРЗ)НИ ТЎЛАШ ТАРТИБИ**

4.1. Қарз олувчи ушбу Шартнома ва у билан боғлиқ бошқа ҳужжатларни тайёрлаш, расмийлаштириш, рўйхатга олиш билан боғлиқ барча харажатларни Банкнинг биринчи талабига кўра тўлаб беради.

4.2. Қарз олувчи ушбу шартноманинг ажралмас қисми ҳисобланган иловадаги тўловлар жадвалига мувофиқ ҳар ойлик тўловларни босқичма-босқич ўз санаси ва суммаси доирасида амалга ошириш йўли билан тўлаб боради. Тўловларни амалга ошириш жадвали кредит (микроқарз) ажратилган кунда тузилади.

4.3. Қарз олувчи томонидан кредит (микроқарз)ни тўлаш қуйидаги шаклларда амалга оширилади:

* иш хақи ва унга тенглаштирилган тўловлар, пенсиялар, гонорарлар, дивидендлар, фоизлар ва қимматли қоғозлар бўйича олинадиган бошқа даромадлар ҳисобига нақд пулсиз шаклда ўтказиш йўли билан;
* накд пулларни Банк кассалари орқали тўлаган ҳолда;
* омонат ҳисобварақларидан маблағлар ўтказиш йўли билан;
* банк пластик карточкаларидан маблағлар ўтказиш йўли билан;
* бошқа конунчиликда назарда тутилган тўлов шакллари билан.

4.4. Қарз олувчи томонидан тўланган тўловлар қуйидаги тартибда кредит (микроқарз) карздорлигини коплашга йўналтирилади:

а) кредит (микроқарз) шартномасига асосан ҳисобланган комиссион тўловлар ва неустойкалар

б) кредит (микроқарз) бўйича тўлов муддати ўтган фоизлар;

в) креди (микроқарз)т бўйича тўлов муддати ўтган карзлар;

г) муддатли фоизлар;

д) кредит (микроқарз) бўйича муддатли карзлар.

4.5. Агар кредит (микроқарз) қарздорлиги суд тартибда ундирилган тақдирда, тегишли суднинг қарори билан белгилаб берилган Банк чиқимлари (суд харажатлари ва бошкалар) ўрнатилган тартиб ва микдорларда Қарз олувчидан мазкур шартноманинг 4.4-бандида белгиланган кетма-кетликнинг биринчи навбатида ундирилади.

4.6. Кредит (микроқарз) бўйича тўловлар (асосий карз ва фоиз) ҳар ойнинг \_\_\_.\_\_\_.\_\_\_\_\_\_\_ санасига қадар тўлаб борилади.

**V. КРЕДИТ (МИКРОҚАРЗ) ТАЪМИНОТИ БЎЙИЧА ТАЛАБЛАР**

5.1. Ушбу шартнома бўйича берилган кредит (микроқарз) қуйидаги таъминотларга эга:

* йиллик \_\_\_ % миқдорида фоизлар ҳисобланадиган депозитга топширилган \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдоридаги пул маблағлари гарови;
* филиал баҳолаш комиссиясининг келишув далолатномасига мувофиқ \_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмга баҳоланган мол-мулк (кўчар, кўчмас) гарови, мажбурий равишда йўқолиш ва бошқа таваккалчиликларидан суғурта қилиниш шарти билан;
* \_\_\_\_\_\_\_\_\_\_\_\_\_\_\_\_\_\_\_\_ сўм миқдорида \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кафолат ёки кафиллиги (юридик ёки жисмоний шахс) билан.

5.2. Банк Қарз олувчидан кредит (микроқарз) қайтарилишининг қўшимча таъминотини талаб қилиш ҳуқуқига эга.

5.3. Қарз олувчи кредит (микроқарз)ни таъминлашни кредит суммасининг камида \_\_\_\_\_\_\_\_\_ фоизи даражасида тутиш мажбуриятини олади.

5.4. Кредитнинг таъминланишини белгиловчи ҳужжатлар (битим, шартномалар) ушбу шартнома билан ўзаро боғлиқ ҳисобланади ва мазкур шартнома бўйича Қарз олувчи томонидан олинган мажбуриятлар бажарилишини таъминлашга хизмат килади.

5.5. Кредитнинг қайтарувчанлигини таъминлаш билан боғлиқ бўлган ҳужжатларни зарур даражада расмийлаштириш бўйича ҳар қандай харажатларни Қарз олувчи ўз зиммасига олади.

**VI. ТОМОНЛАРНИНГ ҲУҚУҚЛАРИ**

**6.1. Банкнинг ҳуқуқлари:**

6.1.1. Қарз олувчининг молиявий ҳолатини, гаровга қўйилган мол-мулкнинг техник ҳолатини назорат қилиб туриш.

6.1.2. Қарз олувчидан мажбуриятларни бажаришда назоратни амалга ошириш учун керакли ҳужжатларни сўраб олиш.

6.1.3. Қарз олувчи ушбу Шартнома имзоланган кундан бошлаб кредит (микроқарз)ни бир ой муддатда ўзлаштирмаган такдирда, Банк ушбу Шартномани бир томонлама тартибда Қарз олувчини ёзма равишда хабардор қилган холда бекор қилиш ҳуқуқига эга.

6.1.4. Банк томонидан ўрнатилган тартибга мувофиқ кўшимча харажатлар талаб қилинадиган, Қарз олувчининг қўшимча топшириқларини, у томонидан қўшимча харажатлар тўланмагунга қадар бажармаслик хукуқига эга.

6.1.5. Банк ушбу Шартнома бўйича ўз ҳуқуқ ва мажбуриятларидан, шунингдек, кредит (микроқарз)ни қайтарилишини таъминлаш билан боғлиқ ҳуқуқ ва мажбуриятларидан Қарз олувчининг розилигисиз бошқа шахсга тўлиқ ёки қисман ўтказишга ҳақли. Қарз олувчи Банкнинг розилигисиз ушбу шартнома бўйича ҳуқуқ ва мажбуриятларини бошқа шахсга ўтказишга ҳакли эмас.

6.1.6. Банк амалдаги қонун ҳужжатларига мувофик бошқа ҳукукларга хам эга.

**6.2. Қарз олувчининг ҳуқуқлари:**

6.2.1. Ушбу шартноманинг 2.4-бандида кўрсатилган давр мобайнида ва ушбу шартномада кўрсатилган сумма доирасида ссуда ҳисобварағидан тўловни амалга ошириш бўйича ариза бериш.

6.2.2. Мазкур шартнома шартларига амал қилган ҳолда қарздорликни муддатидан олдин сўндириш.

6.2.3. Ушбу шартнома бўйича ўз зиммасига олган мажбуриятларни тўлиқ бажарган ҳолда мазкур шартномани муддатидан олдин бекор қилиш.

**VII.** **ТОМОНЛАРНИНГ МАЖБУРИЯТЛАРИ**

**7.1. Банкнинг мажбуриятлари:**

7.1.1. Қарз олувчи томонидан барча зарур шартлар бажарилгач, кредит (микроқарз) маблағларини Қарз олувчининг ёзма топшириқномаси (аризаси)га асосан ажратиш.

7.1.2. Қарз олувчини кредит (микроқарз) учун тўловларни оширилиши ёки камайтирилиши сабаблари, кредит (микроқарз)ни беришни рад этиш, кредит (микроқарз)ни муддатидан олдин ундириш ва ундирувни кредит (микроқарз) таъминотига қаратиш сабаблари тўгрисида ёзма равишда хабардор қилиш.

**7.2. Қарз олувчининг мажбуриятлари:**

7.2.1. Кредит (микроқарз)дан фойдаланиш жараёнида олинган кредит (микроқарз)ни ва у бўйича ҳисобланган фоизларни ушбу шартнома шартларига ҳамда тўлов жадвалига мувофиқ муддатида тўлаб бориш;

7.2.2. Кредитлашнинг таъминланганлик, муддатлилик, кайтарилувчанлик ва тўланувчанлик тамойилларига қатъий амал килиш.

7.2.3. Банк сўровига биноан Банк вакилларига кредит (микроқарз) таъминотига, кредит (микроқарз)га тааллуқли бўлган бошқа мол-мулкларни кўздан кечириш ва ушбу Шартнома бўйича Қарз олувчининг мажбуриятларини бажарилишига тааллуқли бўлган ҳар қандай турдаги бошқа мол-мулкларни бориб кўриш имкониятларини яратиб бериш ва ушбу жараёнларга тўсқинлик қилмаслик.

7.2.4. Банк талабига биноан ушбу Шартнома амал қиладиган бутун давр мобайнида, Банкни кониқтирадиган шакл ва мазмун бўйича Қарз олувчи , кафилнинг даромадлари тўғрисидаги ахборотни ва ушбу кредит (микроқарз)га тегишли бўлган бошқа маълумот ва ҳужжатларни Банкка тақдим этиш.

7.2.5. Яшаш жойи, иш жойи, фамилияси ёки исмидаги ва ушбу шартнома бўйича мажбуриятларнинг бажарилишига таъсир кўрсатишга қодир бўлган бошқа ҳолатлардаги ўзгаришлар тўғрисида Банкни 5 (беш) банк куни мобайнида хабардор қилиш.

7.2.6. Ушбу шартнома амал қиладиган муддат мобайнида Қарз олувчи Банкнинг олдиндан розилигисиз ушбу Шартномага ёки унинг шартларига зид бўлган бошка турдаги битимларни, шу жумладан, Қарз олувчининг номида бўлган барча турдаги мол-мулкларни бегоналаштириш ва учинчи шахслар тасарруфига ўтказиш билан боғлик ҳужжатларни расмийлаштирмаслиги ва учинчи шахсларнинг кредитларини ва/ёки қарзларини жалб қилмаслиги керак.

7.2.7. Қарз олувчининг учинчи шахслар олдидаги бошқа мажбуриятларидан олдин, ушбу Шартнома бўйича ўз зиммсига олган мажбуриятларни биринчи навбатда бажариш.

7.2.8. Мажбуриятларни бажариш таъминоти сифатида тақдим этилган мол-мулкни ўз ҳисобидан кредит (микроқарз) муддатига мос муддатга суғурталаш (пул маблағлари гаровидан ташқари).

**VIII. МАЖБУРИЯТЛАРНИНГ БАЖАРИЛМАСЛИК ҲОЛАТЛАРИ**

8.1. Ушбу бандда қайд этилган ҳодисалардан исталгани Қарз олувчи томонидан мажбуриятларнинг бажарилмаслиги ҳолатлари ҳисобланади:

* Қарз олувчи кредит (микроқарз), унга ҳисобланган фоизлар ва/ёки бошқа тўловлар бўйича ушбу Шартнома, унинг бўйича тўловлар жадвали, шунингдек, тузилиши ушбу Шартномада белгиланган бошқа шартномалар бўйича белгиланган санада тўловларнинг амалга оширилмаганлиги;
* Банкни атайлаб ҳаққоний бўлмаган ҳужжатлар тақдим этган ҳолда чалғитиш;
* Қарз олувчи томонидан кредит (микроқарз) таъминоти бўйича Банкка берилган исталган таъминот турининг қисман ёки тўлиқ ўз қийматини йўқотганлиги ёки улрга бўлган мулк ҳуқуқининг ҳақиқий эмас деб топилганлиги;
* Қарз олувчи ва/ёки кафилнинг тўлов қобилиятининг ёмонлашганлиги ёки ушбу Шартнома бўйича мажбуриятларни бажарилмаслигига олиб келадиган аниқ маълумотларнинг яширилганлиги;
* Кредит (микроқарз) таъминоти сифатида Банкка гаровга такдим килинган ҳар қандай турдаги мол-мулкларни, шу жумладан, ушбу Шартнома тузилган пайтдан бошлаб ўзига тегишли бўлган кўчар ва кўчмас мол-мулкларни бегоналаштириш ҳамда учинчи шахсларнинг тасарруфига бериш;
* ушбу Шартнома шартлари ва унда назарда тутилган мажбуриятларнинг лозим даражада бажарилмаганлиги;
* ушбу Шартнома билан боғлиқ бўлган бошқа шартномалар шартларининг (гаров, кафиллик ва ҳ.к.) бузилиши.

8.2. Қарз олувчи томонидан ўз зиммасига олган мажбуриятларни бажармаслик ҳолати юзага келган такдирда, Банк ўз хоҳишига кўра қуйидаги ҳаракатлардан бирини амалга ошириши мумкин:

* Қарз олувчига мажбуриятларни бажармаслик ҳолати юзага келганлиги ва уни бартараф этиш учун муддатни белгилаган ҳолда ёзма билдиришнома (эътироз хати) юбориш;
* Қарз олувчи томонидан мазкур Шартнома бўйича мажбуриятларни бажармаслик ҳолатлари юзага келганда унинг банкдаги барча ҳисобварақларидан (депозит, пластик ва ҳ.к.) Қарз олувчининг розилигини олмаган ҳолда кредит (микроқарз) бўйича мавжуд қарздорликни қоплашга етадиган пул маблағларини ечиб олиш;
* Кредит (микроқарз)ни қайтариш жадвалида белгиланган тўловлар кечиктирилган ёки тўланмаган такдирда, Қарз олувчининг иш жойига кредит (микроқарз) тўловларини ойлик иш ҳақидан тўлаб бориш юзасидан мурожаат қилиш;
* ушбу Шартнома бўйича мажбуриятларнинг бажарилишини қўшимча равишда таъминланишини талаб қилиш;
* Қарз олувчидан кредит (микроқарз)нинг ҳаммасини ёки унинг бир қисмини ушбу шартноманинг 8.1-бандида кўрсатилган ҳолатлар юз берганда, белгиланган тартибда муддатидан олдин кайтаришни талаб килиш;
* кредит (микроқарз) бўйича барча қарздорликларни кредит (микроқарз) таъминоти юзасидан тузилган шартномаларда (гаров, кафиллик ва ҳ.к.) белгиланган тартибда таъминотга қаратган ҳолда ундириш.

**IX. АЛОҲИДА ШАРТЛАР**

9.1. Банк ўз хоҳишига кўра ушбу Шартнома бўйича ўзида Қарз олувчига нисбатан мавжуд бўлган ҳуқуқлардан исталганини қўллаши ёхуд қўлламаслиги мумкин. Банк томонидан ушбу ҳуқуқларни қўлламаслик ёхуд қисман қўллаш ушбу ҳуқуқлардан воз кечилишини билдирмайди ва улар келгусида исталган вақтда кўлланилиши мумкин.

**X. ТОМОНЛАРНИНГ ЖАВОБГАРЛИГИ**

10.1. Томонларнинг ушбу Шартномада кўзда тутилган мажбуриятларни бажаришдан бош тортиши мазкур шартнома шартлари ва Ўзбекистон Республикасининг амалдаги қонунчилигига мувофиқ жавобгарликка сабаб бўлади.

10.2. Кредит (микроқарз) бўйича асосий қарзни кайтариш муддати кечиктирилганда (муддати ўтган кредитга), Қарз олувчи Банкка бутун кечиктирилган давр учун шартномада белгиланган фоизнинг 1,5 баравари миқдорида фоиз тўлайди.

10.3. Кредит (микроқарз) бўйича ҳисобланган фоизларни белгиланган муддатларда тўламаганлиги учун Қарз олувчи Банкка кечиктирилган тўловнинг ҳар бир куни учун кечиктирилган тўлов суммасининг 0,1 фоизи микдорида, аммо кечиктирилган тўлов суммасининг 50 фоизидан ошмаган миқдорда пеня тўлайди.

10.4. Қарз олувчи томонидан ушбу шартноманинг 2.3 ва 2.4-бандларида кўрсатилган шартлар бажарилиб, Банк кредитни ўз вактида ажратмаган холатда, Банк Қарз олувчига муддатида туланмаган кредит (микроқарз) суммасининг кечиктирилган ҳар бир куни учун 0,1 фоиз миқдорида, лекин муддатида туланмаган кредит (микроқарз) суммасининг 20 фоизидан юқори бўлмаган миқдорда пеня тўлайди.

10.5. Мазкур шартнома шартларининг лозим даражада бажарилмаганлиги натижасида неустойкаларнинг ундирилиши (тўланиши) Томонларни ўз зиммаларига олган мажбуриятларни бажаришдан озод қилмайди.

**XI. ФОРС-МАЖОР ҲОЛАТЛАРИ**

11.1. Томонлар ушбу Шартнома бўйича мажбуриятларнинг қисман ёки тўлиқ бажарилмаганлиги учун, агар ушбу бажарилмаганлик шартнома тузилгандан кейин, Томонлар олдиндан кўра олишмаган, оқилона чоралар билан бартараф этиши мумкин бўлмаган фавқулоддаги ҳодисалар натижасида вужудга келган, енгиб бўлмайдиган куч ҳолатларининг оқибатлари ҳисобланса, жавобгарликдан озод этилади, хусусан: ёнғин, табиий офат ва ушбу шартнома шартларини бажаришга тўсқинлик қилувчи, томонларга тааллуқли бўлмаган бошқа ҳодисалар киради.

11.2. Шартноманинг 11.1-бандида кўрсатилган енгиб бўлмайдиган куч ҳолатларига тушган томон бошқа томонни бундай ҳолатлар бошланганлиги тўғрисида ёзма равишда 2 кун ичида хабардор қилиши ва тугаганлиги тўғрисида ҳам иккинчи томонни маълум қилиши шарт.

11.3. Енгиб бўлмайдиган куч ҳолатлари содир бўлган тақдирда, шартноманинг амал килиш муддати шундай ҳолатлар ва унинг оқибатлари бутун даврига тенг муддатга узайтирилади.

**XII. НИЗОЛАРНИ ҲАЛ ҚИЛИШ ТАРТИБИ**

12.1. Томонлар ўртасидаги келишмовчиликлар ва/ёки ушбу Шартномада назарда тутилмаган низоли вазиятлар юзага келган, шунингдек, мазкур Шартноманинг 7 ва 8-бўлимларида назарда тутилган мажбуриятлар ва мажбуриятларни бажармаслик ҳолатлари юзага келган тақдирда, Томонлар Ўзбекистан Республикасининг амалдаги конун ҳужжатларига амал килган холда барча келишмовчиликларни музокара йўли билан ҳал этадилар.

12.2. Томонлар ўртасида юзага келган низо ва келишмовчиликлар музокара йўли билан ҳал қилинмаган тақдирда, низоларни ҳал этиш қонунчиликда белгиланган тартибда ва асосларда даъвогар жойлашган жойдаги фуқаролик судига мурожаат қилиш орқали ҳал этилади.

12.3. Банк кредит маблағларининг муддатида қайтарилмаганлиги натижасида вужудга келадиган низоларни судгача хал қилишнинг куйидаги усулларидан фойдаланиши мумкин:

* Қарз олувчи (кафил)ни кредит (микроқарз) тўловларини амалга ошириши тўғрисида оғзаки ва ёзма равишда огохлантириш;
* Кредит (микроқарз) маблағларини қайтариш манбааси сифатида кайд этилган иш ҳақи ҳисобидан қарздорликни ёпиб бориш мақсадида, карздорнинг иш жойига мурожаат килиш;
* Қарз олувчининг банкдаги барча ҳисобварақларидан (депозит, пластик ва х.к.) маблағларни унинг розилигини олмаган ҳолда ечиб олищ.

12.4. Банкнинг ушбу Шартноманинг 12.3-бандида кўрсатилган усуллардан фойдаланмаслиги уни судга мурожаат қилиш ҳуқуқидан маҳрум қилмайди.

**XIII. БОШҚА ШАРТЛАР**

13.1. Ушбу Шартнома Қарз олувчининг учинчи шахслар билан тузган ҳар қандай турдаги шартномалари (битимлари)дан юридик жиҳатдан мустақил бўлиб, Қарз олувчи учинчи шахслар билан тузган шартномалари (битимлари) қоидаларига асосланиб Банкка эътироз билдирмайди.

13.2. Ҳар бир томон ушбу Шартнома предмети ва шартларига боғлиқ маълумотларнинг махфийлигини сақлайдилар. Ушбу маълумотларнинг Ўзбекистон Республикаси қонунчилигига кўра тегишли органларга берилиши бундан мустасно.

13.3. Ушбу Шартнома Томонлар ўртасида имзоланганидан сўнг кучга киради ҳамда Томонлар ўз мажбуриятларини тўлиқ бажаргунларига қадар амал қилади.

13.4. Мазкур Шартномани ўзгартириш ва бекор қилиш томонларнинг келишувига кўра ёки Ўзбекистан Республикасининг қонун ҳужжатларига мувофик суд тартибида амалга оширилиши мумкин.

13.5. Ушбу Шартномага барча ўзгартириш ва қўшимчалар ёзма шаклда, имзолаган кўшимча келишувлар тарзида расмийлаштирилади. Мазкур Шартнома ва кўшимча келишувлар шартлари бир-бирига зид бўлган такдирда, кўшимча келишув шартлари амал килади.

13.6. Маркур Шартнома томонлардан хар бири учун, бир хил юридик кучга эга бўлган ўзбек тилида 2 нусхада тузилган.

**XIV. ТОМОНЛАРНИНГ МАНЗИЛЛАРИ, РЕКВИЗИТЛАРИ ВА ИМЗОЛАРИ**

|  |
| --- |
| **Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_ *(филиал номи)* |
| Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ телефон (факс): |
| х/р:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ИНН \_\_\_\_\_\_\_\_\_\_\_\_\_\_\_\_\_\_\_ МФО:\_\_\_\_\_\_\_\_ |
|  |
| Филиал бошқарувчиси \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ *(ФИШ) (имзо)* |
| Бош бухгалтер \_\_\_\_\_\_\_\_\_\_\_\_\_\_\_\_\_\_\_\_\_\_ М.Ў. \_\_\_\_\_\_\_\_\_\_\_\_  *(ФИШ) (имзо)* |
| Юрист \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ *(ФИШ) (имзо)*  |
|  |
| **Қарз олувчи:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ *(ФИШ) (имзо)* |
| паспорт серия \_\_\_\_ № \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тумани ИИБ \_\_.\_\_.20\_\_ йил  *(ИИБ номи)* |
|  |
| Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ телефон:\_\_\_\_\_\_\_\_\_\_\_\_\_\_\_\_\_\_  |
|  |

*(Қарз олувчининг Ф.И.Ш. тўлиқ, ўз қўли билан ёзилади)*

Ушбу шартномани ўқиб чиқдим, ушбу шартноманинг сўзлари, бўлимлари ва бандларининг маъноси, мазмуни ва аҳамияти менга тушунарли, шу муносабат билан ушбу шартномани имзолайман ва унинг шартларини ва унда ўзимга юклатилган мажбуриятларни сўзсиз ижро этиш учун қабул қиламан.